સૂત્રોના જણાવ્યા મુજબ વિરાટ અનુષ્કા હાલમાં ઉત્તરાખંડમાં રજાઓ માણી રહ્યા છે. તેઓ ક્રિસમસના એક દિવસ પહેલા દહેરાદૂનના જોલી ગ્રાંટ એરપોર્ટ પર સાથે દેખાયા હતા. ઉત્તરાખંડના મુખ્યમંત્રી હરીશ રાવતે પણ ટ્વીટ કરીને તેમનું રાજ્યમાં સ્વાગત કર્યુ હતુ. રાવતે ટ્વીટ કરીને કહ્યુ કે, 'આશા છે કે ઉત્તરાખંડમાં તમારી મુલાકાત યાદગાર રહેશે.' કેટલાક રિપોર્ટમાં દાવો કરવામાં આવી રહ્યો છે કે વિરાટ અનુષ્કાની સગાઇની તૈયારીઓ માટે તેમના પરિવારના લોકો પણ ઉત્તરાખંડમાં ભેગા થયા છે.